Bridget Jones’ dagbok (film)

Bridget Jones' dagbok er en britisk romantisk komedie-film fra 2001 regissert av Sharon Maguire. Filmen er basert på boken Bridget Jones’ dagbok fra 1996 av Helen Fielding.. Renée Zellweger spiller hovedrollen som Bridget Jones mens Colin Firth og Hugh Grant spiller de to mannlige hovedrollene.

For filmen ble Renée Zellweger nominert til Oscar for beste kvinnelige hovedrolle foran Den 74. Oscar-utdelingen. Filmen vant og mottok flere filmpriser, og ble blant annet nominert til Amandaprisen 2002 i klassen beste utenlandske film.

Det ble laget to oppfølgerfilmer til filmen: Bridget Jones – På randen fra 2004 og Bridget Jones' Baby: Alle gode ting er tre fra 2016.

Handling 
Bridget Jones er 32 år gammel og singel. Hun jobber som assistent ved et forlag i London, hvor hovedfokuset hennes er å fantasere om sjefen hennes Daniel Cleaver. På foreldrenes nyttårsfest blir Bridget introdusert for Mark Darcy, en kjekk advokat, sønn av foreldrenes venner. Mark kaller Bridget tåpelig og vulgær, og hun synes han er alt for arrogant og frekk. Bridget begynner å føre dagbok for å fortelle om forsøkene hennes på å slutte å røyke, slutte å drikke, gå ned i vekt og finne en passende ektemann.

Bridget og Daniel begynner å flørte på jobben i forkant av en viktig bok-lansering, hvor Bridget møter Mark og hans glamorøse og hovmodige kollega Natasha. Bridget spiser middag sammen med Daniel, og han forteller Bridget at han og Mark tidligere var venner. Men når Mark hadde sex med hans forlovede, misliker de hverandre. Bridget og Daniel begynner deretter et forhold. Men en dag oppdager Bridget Daniels amerikanske kollega, Lara, naken i leiligheten hans.

Bridget kutter umiddelbart bånd med ham, og leter etter en ny karriere. Bridget deltar senere på en venns middagsselskap, hvor hun er den eneste personen som ikke er i et forhold. Nok en gang krysser hun veier med Mark og Natasha. Bridget begynner å utvikle romantiske følelser for Mark. Bridgets mor, Pamela, har i mellomtiden forlatt Bridgets far Colin, og har innledet en affære med en programleder ved navn Julian. Men når Mark kikker i dagboken hennes, leser han hennes tidligere lite flatterende meninger om ham.

Skuespillere 
 Renée Zellweger: Bridget Jones
 Colin Firth: Mark Darcy
 Hugh Grant: Daniel Cleaver
 Jim Broadbent: Mr. Colin Jones
 Gemma Jones: Mrs. Pamela Jones
 Celia Imrie: Una Alconbury
 James Faulkner: Onkel Geoffrey
 Shirley Henderson: Jude
 James Callis: Tom
 Sally Phillips: Sharon  «Shazzer»
 Lisa Barbuscia: Lara
 Donald Douglas: Admiral Darcy
 Charmian May: Mrs. Darcy
 Paul Brooke: Mr. Fitzherbert
 Embeth Davidtz: Natasha Glenville
 Patrick Barlow: Julian
 Felicity Montagu: Perpetua
 Neil Pearson: Richard Finch 
 Dolly Wells: Woney

Referanser

Eksterne lenker 
 

Filmer fra 2001
Britiske romantiske komedier